Марина Цветаева
Лекомислие
сладък грях…

Превод от руски: [Неизвестен], —

chitanka.info

Лекомислие — сладък грях,

враго мой и спътнико мили!

Ти в очите ми впръска смях

и мазурка — в моите жили!

Ти упорство ми вдъхна комай

в чужди плен да не падам всецяло

и каквото не свърша докрай

да го свършвам в самото начало.

Да съм кълн и метал. В тоя свят

дето нищо почти не умея,

да лекувам скръбта с шоколад

и пред чужди очи да се смея.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.